Foto: krpress.ru Sirli Venera yaqin kelajakda yerliklarga o‘z sirlarini ochadi. Roskosmosning Quyosh tizimining ikkinchi sayyorasiga sayohati faol tayyorgarchilik bosqichida turibdi. Endi bu loyihaga AQShning NASA koinot agentligi qiziqish bildirmoqda va bu bo‘yicha ilk muzokaralar muvaffaqiyatli o‘tdi. Rossiya va AQSh koinot agentliklari mutaxassislaridan tuzilgan guruh sayyoraga tushiriluvchi qurilma parvozining bir necha ssenariysini taklif qildi. Qurilma sayyora sirtida bir necha kun ishlab, noyob tajribalar o‘tkazishi kerak. Bu tajribalar nima uchun Venerada suv yo‘qolib ketgani va unda hayot bo‘lgan-bo‘lmagani haqidagi savollarga javob berishda yordam beradi. "Venera-D" deb nomlangan bu missiyaga 2026 yilda, sayyoralar yo‘nalishlaridan kelib chiqib start berilishi mumkin. Biroq olimlar hozircha aniq sanani aytishmayapti.